ai4bharat/Pralekha huggingface dataset:
ஆயுஷ்
புற்றுநோய் சிகிச்சைக்கான நைஸ் முறை குறித்த ஊடக செய்திகளுக்கு மறுப்பு
ஆயுஷ் அமைச்சகத்தின் கீழ் செயல்படும் புனேவில் உள்ள தேசிய இயற்கை மருத்துவ நிறுவனம், டாக்டர் பிஸ்வரூப் ராய் சௌத்ரியின் நைஸ் சிகிச்சை முறையை லேசானது முதல் தீவிர கொவிட்-19 தொற்றுள்ள நோயாளிகளுக்கு பரிந்துரைப்பதாக சில ஊடக செய்திகள் தெரிவித்துள்ளன.
இந்த செய்தி முற்றிலும் தவறானது மற்றும் நைஸ் கூறிய தவறான தகவல்களின் அடிப்படையிலானது. நெட்வொர்க் ஆஃப் இன்புளூயென்சா கேர் எக்ஸ்பர்ட்ஸ் எனப்படும் நைஸ் உருவாக்கியுள்ள சிகிச்சை முறைக்கு ஆயுஷ் அமைச்சகம் ஒப்புதல் அளிக்கவில்லை என்று தேசிய இயற்கை மருத்துவ நிறுவனம் தெளிவு படுத்துகிறது.
கொவிட்-19 சிகிச்சையில் இயற்கை மருத்துவத்தில் சிறந்த செயல்முறைகளை தேசிய இயற்கை மருத்துவ நிறுவனம் ஆவணப்படுத்துகிறது. இது தொடர்பாக, அகமது நகரில் உள்ள நைசால் மேற்கொள்ளப்பட்ட செயல்முறைகளை குணப்படுத்துவதற்காக ஆய்வு ஒன்றை நிறுவனம் மேற்கொண்டது. இது முழுக்க ஆராய்ச்சி நடவடிக்கையே தவிர செயல்முறைகளை அங்கீகரிக்கும் நடவடிக்கை அல்ல.
சரியான கொவிட் நடத்தை விதிமுறைகள் தேவை இல்லை எனும் நைஸ் அறிக்கையை தேசிய இயற்கை மருத்துவ நிறுவனம் முற்றிலும் நிராகரிக்கிறது. 2021 ஜூலை 23 அன்று நடைபெற்ற ஊடக சந்திப்பில் நைஸ் வெளியிட்டதாக கூறப்படும் அறிக்கையையும், தனிநபர் பாதுகாப்புக் கவசங்கள், முகக் கவசங்கள் அணிய தேவையில்லை மற்றும் சமூக இடைவெளியை பின்பற்ற தேவையில்லை என்று சமூக ஊடகங்களில் பரவிவரும் காணொலி ஒன்றையும் நிறுவனம் முற்றிலும் நிராகரிக்கிறது
கொவிட் பெருந்தொற்றின் போது தேசிய பேரிடர் மேலாண்மை சட்டத்தின் கீழ் வகுக்கப்பட்ட அனைத்து வழிகாட்டுதல்களையும் தேசிய இயற்கை மருத்துவ நிறுவனம் முற்றிலும் பின்பற்றுகிறது. சமூக இடைவெளி, முகக் கவசம் அணிதல் உள்ளிட்ட சரியான கொவிட் நடத்தை விதிமுறைகளை நிறுவனம் முழுமையாக ஆதரிப்பதோடு, கொரோனாவை கட்டுப்படுத்துவதற்கு அவை அவசியம் என்றும் கருதுகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1739998
-----
(Visitor Counter : 210
உள்துறை அமைச்சகம்
ஆந்திர மாநிலம் கர்னூலில் 108 அடி உயர ஸ்ரீ ராமர் சிலைக்கு மத்திய உள்துறை அமைச்சர் அமித் ஷா இன்று காணொலி காட்சி மூலம் அடிக்கல் நாட்டினார்.
ஆந்திர மாநிலம் கர்னூலில் 108 அடி உயர ஸ்ரீ ராமர் சிலைக்கு மத்திய உள்துறை அமைச்சரும், கூட்டுறவு அமைச்சருமான திரு அமித் ஷா இன்று காணொலி காட்சி மூலம் அடிக்கல் நாட்டினார்.
கர்னூலில் உள்ள மந்த்ராலயத்தில் 500 கோடி ரூபாய்க்கும் அதிகமான செலவில் உருவாக்கப்படவுள்ள ஸ்ரீராமரின் பிரமாண்ட சிலைக்கு இன்று அடிக்கல் நாட்டப்பட்டுள்ளதாக அமித் ஷா தனது உரையில் தெரிவித்தார். மந்த்ராலயத்தில் நிறுவப்படவுள்ள இந்த 108 அடி உயர ஸ்ரீராமர் சிலை பல்லாண்டு காலமாக நமது சனாதன தர்மத்தின் செய்தியை உலகம் முழுவதும் எடுத்துரைப்பதோடு, வைணவ மரபை நாடும், உலகமும் வலுப்படுத்தும் என்றார். நமது இந்து கலாச்சாரத்தில் 108 மிகவும் புனிதமான எண் என்று திரு ஷா கூறினார்.
துங்கபத்ரா நதிக்கரையில் அமைந்துள்ள மந்த்ராலயம் கிராமத்தில் 10 ஏக்கர் நிலப்பரப்பில் அமைய உள்ள இந்தத் திட்டம் இரண்டரை ஆண்டுகளில் நிறைவடையும் என்று அவர் தெரிவித்தார். மந்த்ராலயம் கிராமம் ராகவேந்திர சுவாமி கோவிலுக்கு மிகவும் பிரசித்தி பெற்றது என்றார். இந்த இடம் வரலாற்று முக்கியத்துவம் வாய்ந்தது. பெரிய விஜயநகரப் பேரரசு துங்கபத்ரா ஆற்றின் கரையில் உருவானது, அது முழு தெற்கிலிருந்தும் படையெடுப்பாளர்களை விரட்டியதன் மூலம் ஸ்வதேஷ் மற்றும் ஸ்வதர்மாவை மீட்டெடுத்தது. மந்த்ராலயம் தாஸ் சாகித்ய பிரகல்பின் கீழ், வீடுகள், அன்னதானம், பிரான் தானம், வித்யா தானம், குடிநீர் மற்றும் பசு பாதுகாப்பு போன்ற பல முயற்சிகள் எடுக்கப்பட்டுள்ளன என்று திரு ஷா கூறினார்.
பல ஆண்டுகளாக நிலுவையில் இருந்த அயோத்தியில் ஸ்ரீராமர் கோவில் கட்டுவதற்கு பிரதமர் திரு நரேந்திர மோடி அடிக்கல் நாட்டி வழி வகுத்துள்ளார் என்று திரு அமித் ஷா கூறினார். இப்போது, விரைவில் ஸ்ரீராமர் கோவிலில் ராம்லாலா சிலை நிறுவப்படும், மேலும் பல நூறு ஆண்டுகளுக்குப் பிறகு மீண்டும் ஸ்ரீராமர் தனது சொந்த இடத்தில் இருக்கிறார் என்று அவர் கூறினார்.
அறிவியல் மற்றும் தொழில்நுட்பத்துறை
அறிவியல் மற்றும் தொழில்நுட்ப அமைச்சகத்தில் இணை அமைச்சராக திரு ஜிதேந்திர சிங் பொறுப்பேற்றுக் கொண்டார்
அறிவியல் மற்றும் தொழில்நுட்ப அமைச்சகத்தில் இணை அமைச்சராக  திரு ஜிதேந்திர சிங் இன்று பொறுப்பேற்றுக் கொண்டார்.
பின்னர் செய்தியாளர்களிடம் பேசிய அவர், அறிவியல் மற்றும் தொழில்நுட்ப துறையில் பல்வேறு குறிப்பிடத்தக்க நடவடிக்கைகளை பிரதமர் திரு நரேந்திர மோடியின் தலைமையிலான அரசு எடுத்துள்ளதாக தெரிவித்தார்.
அறிவியல் மற்றும் தொழில்நுட்பத்தின் பலன்கள் பொதுமக்களுக்கு கிடைக்கும் வகையிலும், வாழ்க்கையை எளிதாக்குவதற்கு அவற்றை சிறப்பாக பயன்படுத்தும் வகையிலும் பிரதமர் நிர்ணயித்துள்ள இலக்குகளை அடைய தாம் பாடுபட இருப்பதாக அவர் தெரிவித்தார்,
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1733777
-----
(Visitor Counter : 122
கலாசாரத்துறை அமைச்சகம்
சர்வதேச புத்த மத கூட்டமைப்புடன் இணைந்து ஆஷாத பூர்ணிமா தர்ம சக்கர தினம் 2021-ஐ கலாச்சார அமைச்சகம் நாள் முழுவதும் கொண்டாடியது: புத்தரின் போதனைகளை குடியரசுத் தலைவர், பிரதமர் நினைவுக் கூர்ந்தனர்
இந்தியர்கள் மற்றும் சர்வதேச புத்த சமுதாயத்திற்கு குடியரசுத் தலைவர் திரு ராம் நாத் கோவிந்த் மற்றும் பிரதமர் திரு நரேந்திர மோடி ஆகியோர் ஆஷாத பூர்ணிமா மற்றும் குரு பூர்ணிமா வாழ்த்துகளை தெரிவித்த நிலையில், தனது புத்த மத பாரம்பரியத்தை இந்தியா இன்று கொண்டாடியது.
சர்வதேச புத்த மத கூட்டமைப்புடன் இணைந்து கலாச்சார அமைச்சகம் ஏற்பாடு செய்த ஆஷாத பூர்ணிமா-தம்ம சக்கர தின கொண்டாட்டத்தில் பேசிய குடியரசுத் தலைவர் திரு ராம் நாத் கோவிந்த், “புத்த மதத்தை பின்பற்றும் 550 மில்லியன் பேரை தாண்டியும் புத்த மதம் நீள்கிறது. மற்ற மதங்களை சேர்ந்தவர்கள் மற்றும் நாத்திகர்கள் கூட புத்த மதத்தை நோக்கி ஈர்க்கப்படுகிறார்கள்,” என்றார்.
சர்வதேச பிரச்சினைகளில் புத்தமத மாண்புகள் மற்றும் கொள்கைகளைக் கடைப்பிடிப்பது, மேம்பட்ட இடமாக உலகை மாற்றுவதற்கு உதவிகரமாக இருக்கும் என்று குடியரசுத் தலைவர் மேலும் கூறினார்.
இந்த புனிதமான தினத்தன்று காணொலி மூலம் உரையாற்றிய பிரதமர் திரு நரேந்திர மோடி, இன்றைய கொரோனா பெருந்தொற்று காலகட்டத்தில் பகவான் புத்தரின் போதனைகள் மிகவும் பொருத்தமாக இருப்பதாக கூறினார்.
அனைவருக்கும் தம்ம சக்கர தினம் மற்றும் ஆஷாத பூர்ணிமா வாழ்த்துகளை தெரிவித்த அவர், இன்று நாம் குரு பூர்ணிமாவை கொண்டாடுகிறோம் என்றும், இந்த நாளில் தான் ஞானம் அடைந்ததற்கு பின்னர் தமது முதல் செய்தியை உலகத்திற்கு புத்த பகவான் வழங்கினார் என்றும் கூறினார்.
அறிவு எங்கு உள்ளதோ, அங்கு முழு நிறைவு இருக்கும் என்று நம் நாட்டில் கூறப்படுகிறது. இவ்வாறு தெரிவிப்பது புத்தராகவே இருக்கும்போது உலக நன்மையுடன் இணைந்த தத்துவமாக இயற்கையாகவே அது மாறுகிறது என்றும் அவர் கூறினார்.
துறவறம் மற்றும் சகிப்புத் தன்மையில் வேரூன்றி இருக்கும் புத்தர் ஒன்றை கூறுகையில் அவை வெறும் வார்த்தைகள் மட்டுமல்ல, உலகத்தையும், மனிதகுலத்தையும் அவை ஒன்றிணைக்கின்றன என்று பிரதமர் கூறினார்.
புத்தரின் போதனைகளைப் பின்பற்றி இன்று அனைத்து நாடுகளும் ஒற்றுமையாக மாறியுள்ளன என்று அவர் மேலும் தெரிவித்தார்.
முன்னதாக, குடியரசுத் தலைவர் மாளிகையில் போதி மரக்கன்று ஒன்றை குடியரசுத் தலைவர் நட்டார். தாய்லாந்து மற்றும் கம்போடியாவில் உள்ள புத்த மத தலைவர்கள், தவத்திரு தலாய் லாமா, வியட்நாம் மற்றும் இலங்கையில் இருந்து இருந்து காணொலி செய்திகள் பெறப்பட்டன.
உலகெங்கிலும் உள்ள பல லட்சக்கணக்கான புத்த மதத்தினர் நிகழ்ச்சிகளை நேரலையில் கண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1738674
உள்நாட்டு விமானப் போக்குவரத்து அமைச்சகம்
குருகிராமில் உள்ள IoTechWorld நிறுவனத்துக்கு ட்ரோன் விதிகள் 2021-ன்கீழ், முதல் தகுதிச் சான்றிதழை விமானப் போக்குவரத்துத்துறை அமைச்சர் வழங்கினார்
மத்திய விமானப் போக்குவரத்துத்துறை அமைச்சர் திரு.ஜோதிர் ஆதித்ய எம்.சிந்தியா, IoTechWorld Avigation Pvt Ltd-க்கு, ட்ரோன் விதிகள் 2021-ன்கீழ், முதல் தகுதிச் சான்றிதழை வழங்கினார். 2017-ம் ஆண்டில் குருகிராமில் தொடங்கப்பட்ட இந்நிறுவனம், இந்தியாவில், விவசாயத்துறைக்கு உதவி செய்யும் ட்ரோன்களை தயாரிப்பதில் முன்னணியில் உள்ளது.
IoTechWorld சான்றிதழுக்கான விண்ணப்பத்தை விமானப் போக்குவரத்து இயக்குநரகத்தின் இணையதளத்தில் 2022 மே 11-ம் தேதி சமர்ப்பித்த நிலையில், 34 நாட்களுக்குள் தகுதிச் சான்றிதழ் வழங்கப்பட்டுள்ளது. ட்ரோன் விதிகள் 2021, இந்திய தர கவுன்சில் அல்லது சான்றிதழ் வழங்கும் அமைப்புகளுக்கு சான்றிதழ் வழங்க 60 நாட்களும், விமானப் போக்குவரத்து இயக்குநரகத்துக்கு 15 நாட்களும் என மொத்தம் 75 நாட்களுக்கு அனுமதி வழங்கியுள்ளது. இருந்தபோதிலும், தேவையான அனைத்து ஆவணங்களும் சமர்ப்பிக்கப்பட்டதால், 60 நாட்களில் தகுதிச் சான்றிதழ் அளிக்கப்பட்டுள்ளது.
2021 ஆகஸ்ட் 25-ம் தேதி, ட்ரோன் விதிகள் 2021 கொண்டு வரப்பட்டது. ட்ரோன்களுக்கான தகுதிச் சான்றிதழை பெறுவதற்கு, 'ஆளில்லா விமான அமைப்புகளுக்கான சான்றிதழ் திட்டம்' 2022 ஜனவரி 26-ம் தேதியும் அறிவிக்கப்பட்டது.
ட்ரோன்களுக்கு தகுதிச் சான்றிதழ் வழங்கப்படுவதால், உலகத் தரம் வாய்ந்த ட்ரோன்கள் இந்தியாவில் தயாரிக்கப்பட்டு, சந்தைப்படுத்துவதற்கான சூழலை உருவாக்க வாய்ப்புள்ளது. தற்போது 14 ட்ரோன்களின் முன்மாதிரிகள், தகுதிச் சான்றிதழுக்கான சோதனைக்கு அனுப்பப்பட்டுள்ள நிலையில், அடுத்த 3 ஆண்டுகளில் இதன் எண்ணிக்கை 100-ஐ தாண்டும் வாய்ப்புள்ளது.
நிகழ்ச்சியில் பேசிய திரு.ஜோதிர் ஆதித்ய எம்.சிந்தியா, ட்ரோன் விதிகள் 2021-ன்கீழ், முதல் தகுதிச் சான்றிதழை பெற்ற IoTechWorld Avigation Pvt Ltd-க்கு வாழ்த்துகளை தெரிவித்தார். விமானப் போக்குவரத்துத் துறை அமைச்சகம், பிரதமரின் தொலைநோக்குப் பார்வையின்கீழ் 'குறைந்தபட்ச ஆட்சி, அதிகபட்ச நிர்வாகம்' என்ற அடிப்படையில் செயல்பட்டு வருவதாக தெரிவித்தார். விண்ணப்பம் சமர்ப்பித்த 34 நாட்களுக்குள் ட்ரோனுக்கு முதல் தகுதிச் சான்றிதழ் வழங்குவது இதற்கான முதல்படியாகும் என்றும், மற்ற ட்ரோன் முன்மாதிரிகளுக்கும் விரைவில் தகுதிச் சான்றிதழ் வழங்கப்படும் என்றும் அமைச்சர் தெரிவித்தார். 2030-ம் ஆண்டுக்குள் இந்தியா உலகளவில் ட்ரோன்களின் மையமாக மாறும் என்றும் அமைச்சர் கூறினார்.
மேலும் விவரங்களுக்கு இதன் ஆங்கில செய்தி குறிப்பை காணவும்: https://pib.gov.in/PressReleasePage.aspx?PRID=1833750
மனித வள மேம்பாட்டு அமைச்சகம்
2023 செப்டம்பர் 1 முதல் 8 வரை எழுத்தறிவு வாரத்தை உல்லாஸ் நவ பாரத் சாக்ஷர்தா திட்டத்தின் கீழ் கல்வி அமைச்சகம் அனுசரிக்கிறது
யு.எல்.எல்.ஏ.எஸ்- நவ பாரத் சாக்ஷர்தா காரியக்ரம் குறித்து அனைத்து பங்குதாரர்கள் / பயனாளிகள் / குடிமக்களிடையே விழிப்புணர்வை ஏற்படுத்தும் வகையில் சர்வதேச எழுத்தறிவு தினத்தை முன்னிட்டு 2023 செப்டம்பர் 1 முதல் செப்டம்பர் 8வரை எழுத்தறிவு வாரம் நடத்த மத்திய அரசு முடிவு செய்துள்ளது. ஒரு வார கால எழுத்தறிவு பிரச்சாரம் நாட்டின் ஒவ்வொரு குடிமகனிடமும் கடமை, மக்கள் பங்கேற்பு உணர்வை வளர்ப்பதற்கு உதவும். இந்த தொலைநோக்கு திட்டத்தை பிரபலப்படுத்தி, இந்தியாவை முழுமையான கல்வியறிவு பெற்ற நாடாக மாற்றும் இலக்கை அடைய உதவும். எழுத்தறிவு வாரம் பல்வேறு செயல்பாடுகளை உள்ளடக்கியது.அதைத் தொடர்ந்து 8 செப்டம்பர் 2023 அன்று சர்வதேச எழுத்தறிவு தினம் கொண்டாடப்படுகிறது.
மற்றொரு முக்கிய நோக்கம் உல்லாஸ் மொபைல் பயன்பாட்டில் கற்பவர்கள் மற்றும் தன்னார்வலர்களுக்கான பதிவுகளின் எண்ணிக்கையை அதிகரிப்பதாகும். அரசு / அரசு உதவி பெறும் பள்ளிகள், சிபிஎஸ்இ இணைப்பு பள்ளிகள், என்.வி.எஸ், கே.வி.எஸ், என்.சி.டி.இ.யின் கீழ் உள்ள ஆசிரியர் பயிற்சி நிறுவனங்கள், பல்கலைக்கழகம் / ஏ.ஐ.சி.டி.இயின் கீழ் உள்ள எச்.இ.ஐ , சாரணர் மற்றும் சாரணியர்கள், என்.ஒய்.கே.எஸ், என்.சி.சி, என்.எஸ்.எஸ் தன்னார்வலர்கள், அங்கன்வாடி பணியாளர்கள், கிராம பஞ்சாயத்துகள், விவசாயிகள், பெண்கள், ஓய்வு பெற்ற ஊழியர்கள், ஒருங்கிணைந்த குழந்தைகள் வளர்ச்சித் திட்டம், ஒன் ஸ்டாப் சென்டர்கள், பள்ளி மேலாண்மைக் குழு உறுப்பினர்கள், சுயஉதவிக் குழுக்கள், புதிய கல்வியறிவு பெற்றவர்கள், கல்வியறிவு பெறாதவர்கள் மற்றும் நாட்டு குடிமக்கள் இந்த பிரச்சாரத்தில் பங்கேற்க உள்ளனர்.
தேசிய கல்விக் கொள்கை  2020 க்கு இணங்க 2022-27 ஆம் நிதியாண்டில் செயல்படுத்த அனைவருக்கும் கல்வி  குறித்த மத்திய நிதியுதவி திட்டமான உல்லாஸ் - நவ பாரத் சாக்ஷர்தா காரியக்ரம் மத்திய அரசால் அங்கீகரிக்கப்பட்டது. இத்திட்டம்  அடிப்படை எழுத்தறிவு மற்றும் எண்ணறிவு,  விமர்சன வாழ்க்கைத் திறன்கள்,  அடிப்படைக் கல்வி,  தொழிற்திறன்கள்,  தொடர்ச்சியான கல்வி ஆகிய ஐந்து கூறுகளைக் கொண்டுள்ளது. தேசிய கல்விக் கொள்கை  2020 இன் 3-வது ஆண்டு நிறைவைக் கொண்டாடும் போது மத்திய கல்வி அமைச்சர் திரு தர்மேந்திர பிரதான், 29.07.2023 அன்று புதுதில்லியில் நவ பாரத் சாக்ஷர்தா காரியக்ரமின் லோகோ, ஸ்லோகன் ஆகியவற்றை அறிமுகப்படுத்தினார்.
நவ பாரத் சாக்ஷர்தா காரியக்ரம் குறித்த விழிப்புணர்வை ஏற்படுத்த மாவட்ட கல்வி அலுவலர்கள் மற்றும் மாவட்ட எழுத்தறிவு இயக்க ஆணையத்தின் கூட்டங்கள், உல்லாஸ்-நவ பாரத் சாக்ஷர்தா காரியக்ரம் குறித்து பஞ்சாயத்து ராஜ் நிறுவனங்கள்  சம்பந்தப்பட்ட கிராம பஞ்சாயத்துகளில் கூட்டங்கள்.பேரணிகள் / சைக்கிள் பேரணிகள் / பிரபாத் படகுகள் / நுக்காட் நாடகங்கள் போன்றவை உல்லாஸ்-நவ பாரத் சாக்ஷர்தா காரியக்ரம் பற்றிய பதாகைகள் மற்றும் பதாகைகளுடன் மாணவர்கள் மற்றும் ஆசிரியர்களின் பேரணிகள்/ சைக்கிள் பேரணிகள்/ நுக்காட் நாடகங்கள் போன்றவை, உல்லாஸ் நவ பாரத் சாக்ஷர்தா காரியக்ரம் பற்றிய விழிப்புணர்வு குறித்த பயிலரங்குகள் / மாநாடுகள் / கருத்தரங்குகள், ரேடியோ ஜிங்கிள்ஸ் மற்றும் குறும்படங்கள், சுவரொட்டிகள், சுவர் ஓவியங்கள், சுவரொட்டிகள் போன்ற பொது இடங்களில் காட்சிப்படுத்துவது போன்ற துண்டுப் பிரசுரங்கள் மூலம் விழிப்புணர்வு, மரம் நடும் இயக்கம், சுற்றுச்சூழல் விழிப்புணர்வு குறித்த விவாதம், பங்குதாரர்களின் தூய்மை இயக்கங்கள் ஆகியவை நடைபெறும்.
சிறப்பு சேவைகள் மற்றும் கட்டுரைகள்
சென்னை தலைமை அஞ்சல் அலுவலகத்தில் அஞ்சல் குறைதீர்ப்பு முகாம்
சென்னை தலைமை அஞ்சல் அலுவலகத்தில் வாடிக்கையாளர் குறை தீர்ப்பு நாள் வரும் 22.06.2022  காலை 11.00 மணியளவில் முதன்மை அஞ்சல் அதிகாரி, சென்னை தலைமை அஞ்சல் அலுவலகத்தில் நடை பெற உள்ளது. சென்னை தலைமை அஞ்சல் அலுவலகத்தினால் அளிக்கப்படும் அஞ்சலக சேவைகள் குறித்து மட்டும் ஆலோசனைகள் / குறைகள் ஏதேனும் இருப்பின் வாடிக்கையாளர்கள் நேரிலோ அல்லது அஞ்சல் மூலமாகவோ தெரிவிக்கலாம். அதன் விவரங்களை திருமதி. சு.பாக்கியலெட்சுமி, முதன்மை அஞ்சல் அதிகாரி, சென்னை தலைமை அஞ்சல் அலுவலகம், சென்னை 600 001 என்ற முகவரிக்கு 21.06.2022 தேதிக்குள் வந்து சேரும்படி அனுப்பிவைக்க கோரப்படுகிறது. சென்னை தலைமை அஞ்சல், அலுவலக முதன்மை அஞ்சல் அதிகாரி வெளியிட்ட செய்திக் குறிப்பில் இதனைத் தெரிவித்துள்ளார்.
பிரதமர் அலுவலகம்
இன்டெல் நிறுவனத்தின் தலைமை செயல் அதிகாரியுடன் பிரதமர் உரையாடல்
இன்டெல் நிறுவனத்தின் தலைமை செயல் அதிகாரி திரு பேட் கெல்சிங்கர் உடன் பிரதமர் திரு நரேந்திர மோடி உரையாடினார்.
"@intel தலைமை செயல் அதிகாரி @PGelsinger உடன் உரையாடினேன். மனித குலத்தின் வளர்ச்சியை மேம்படுத்துவதில் தொழில்நுட்பத்தின் பங்கு குறித்தும், @_DigitalIndiaefforts பற்றியும், இந்தியாவில் முதலீடு செய்வதற்கான வாய்ப்புகள் குறித்தும் விரிவாக உரையாடினோம்," என்று டிவிட்டர் பதிவு ஒன்றில் திரு மோடி குறிப்பிட்டுள்ளார்.
-------
(
சிறப்பு சேவைகள் மற்றும் கட்டுரைகள்
56-வது தேசிய பொறியாளர் தின கொண்டாட்டம்
இந்தியாவின் தலைசிறந்த பொறியாளர்களில் ஒருவரான பாரத ரத்னா விஸ்வேஸ்வரய்யாவின் 163-வது பிறந்தநாளில் 56-வது தேசிய பொறியாளர் தினம் திருச்சிராப்பள்ளியில் உள்ள இந்திய பொறியியல் கழக மையம் சார்பில் வெள்ளிக்கிழமை அன்று கொண்டாடப்பட்டது.
இந்த நிகழ்ச்சிக்கு டால்மியா சிமெண்ட்ஸ் நிறுவனத்தின் முன்னாள் இயக்குநர் என்.கோபாலசுவாமி முதன்மை விருந்தினராகப் பங்கேற்று, சிறந்த பொறியாளர் விருது – 2023-ஐ இந்திய பொறியியல் கழகத்தின் திருச்சி மைய முன்னாள் தலைவரும், பெல் நிறுவனத்தின் முன்னாள் கூடுதல் பொது மேலாளருமான டாக்டர் எஸ். கருப்பசாமிக்கு வழங்கினார்.
இந்திய பொறியியல் கழகத்தின் திருச்சி மையத்திலும், பெல் நிறுவனத்திலும் அவர் ஆற்றியை சிறந்த சேவைகளைப் பாராட்டி விருது வழங்கினார். அவர் தனது உரையில், கட்டுமானத்தில் பயன்படுத்துவதற்கு அதிக மீள் மற்றும் பாதுகாப்பான புதிய பொருட்களைப் புதுமைப்படுத்தவும் கண்டுபிடிக்கவும் பொறியாளர்களுக்கு வலியுறுத்தினார்.
டாக்டர்.எஸ். கருப்பசாமி தனது ஏற்புரையில், ஆண், பெண், பறவைகள், விலங்குகள் மற்றும் இயற்கையின் இறைவனின் படைப்பு மிகவும் பரிபூரணமாகவும், தனித்துவமாகவும் இருப்பதால், வளர்ந்து வரும் பொறியாளர்களாகிய நாம், நமது உயர் திறன் மற்றும் பொறியியல் கல்வி மூலம் அற்புதமான விஷயங்களை உருவாக்க வேண்டும் என்றும், இது சமூகத்திற்கு நன்மை பயக்கும் என்றும் குறிப்பிட்டார்.
விழாவிற்கு முன்னாள் தலைவர் ஆர்.செல்வராஜ் தலைமை வகித்து வரவேற்றார். சாரநாதன் பொறியியல் கல்லூரி பேராசிரியர் டாக்டர் எஸ்.ரவி மாறன் வாழ்த்துரை வழங்கினார். நிகழ்ச்சியை ஏற்பாடு செய்த டாக்டர். கெவின் ஆர்க் குமார் நன்றியுரை வழங்கினார். என்ஐடிடி, பெல், இந்திய பொறியியல் கழக உறுப்பினர்கள் மற்றும் அவர்களது குடும்பத்தினர் மற்றும் மாணவர்கள் ஏராளமானோர் இந்நிகழ்ச்சியில் கலந்து கொண்டனர்.
தேர்தல் ஆணையம்
ஆந்திரா, தெலங்கானா, கர்நாடகா மற்றும் மகாராஷ்டிரா சட்ட மேலவையில் உள்ள காலி இடங்களுக்கு தேர்தல் அறிவிப்பு
ஆந்திரப் பிரதேச சட்ட மேலவையில் நிரப்பப்பட வேண்டிய 8 உள்ளாட்சி பிரதிநிதிகளின் தொகுதிகளுக்கும், தெலங்கானா சட்ட மேலவையில் 12 உள்ளாட்சி பிரதிநிதிகளின் தொகுதிகளுக்கும், கர்நாடகா சட்ட மேலவையில் 20 உள்ளாட்சி பிரதிநிதிகளின் தொகுதிகளுக்கும், மகாராஷ்டிரா சட்ட மேலவையில் 5 உள்ளாட்சி பிரதிநிதிகளின் தொகுதிகளுக்குமான தேர்தல் குறித்த அறிவிப்பை இந்திய தேர்தல் ஆணையம் வெளியிட்டுள்ளது.
இம்மாநிலங்களின் சட்ட மேலவை காலியிடங்களுக்கான தேர்தல் அறிவிப்பு 2021 நவம்பர் 16 அன்று வெளியிடப்படும். வேட்பு மனுக்களை தாக்கல் செய்வதற்கான கடைசி நாள் 2021 நவம்பர் 23.
வேட்பு மனுக்களின் பரிசீலனை 2021 நவம்பர் 24 அன்று நடைபெறும். வேட்பு மனுக்களை திரும்ப பெறுவதற்கான கடைசி நாள் 2021 நவம்பர் 26.
2021 டிசம்பர் 10 அன்று காலை 8 மணி முதல் மாலை 4 மணி வரை தேர்தல் நடைபெறும். பதிவான வாக்குகள் 2021 டிசம்பர் 14 அன்று எண்ணப்படும். 2021 டிசம்பர் 16-க்குள் தேர்தல் நடைமுறைகள் நிறைவடைய வேண்டும்.
தேர்தல் நடத்தை விதிகள் உடனடியாக அமலுக்கு வந்துள்ளன. கொவிட்-19 விரிவான விதிமுறைகளை பின்பற்றி தேர்தல் நடத்தப்படும்.
மேலும் விவரங்களுக்கு, கீழ்காணும் ஆங்கில செய்திக் குறிப்புகளைக் காணவும்: https://pib.gov.in/PressReleseDetail.aspx?PRID=1770254
https://pib.gov.in/PressReleseDetail.aspx?PRID=1770249
https://pib.gov.in/PressReleseDetail.aspx?PRID=1770252
https://pib.gov.in/PressReleseDetail.aspx?PRID=1770244
------
(Visitor Counter : 139
பிரதமர் அலுவலகம்
இல்லந்தோறும் மூவர்ண கொடியேற்றும் இயக்கத்தின் உணர்வின் பார்வையை நாடு முழுவதிலும் இருந்து பிரதமர் பகிர்வு
இல்லந்தோறும் மூவர்ணக் கொடியேற்றும் இயக்கத்தில் மக்களின் ஆர்வம் பற்றி நாடு முழுவதிலும் இருந்து சில நிகழ்வுகளை பிரதமர் திரு நரேந்திர மோடி பகிர்ந்துள்ளார்.
ட்விட்டரில் அவர் தெரிவித்திருப்பதாவது:
“கண்ணைக் கவரும் காட்சி! நீர், நிலம் மற்றும் ஆகாயத்தில் மூவர்ணங்கள் பரவியிருப்பது ஒவ்வொரு இந்தியருக்கும் மகிழ்ச்சி அளிக்கிறது. #HarGharTiranga”
“இத்தகைய உணர்வுக்கு மிக்க நன்றி. மூவர்ணங்களின் மீது இது போன்ற இணையற்ற மரியாதையை காண்பிப்பது இந்தியர்களின் ஆர்வம் மற்றும் உற்சாகத்தை எடுத்துரைக்கிறது. #HarGharTiranga”
“அருமை! எதிர்கால இந்தியாவின் தலைவர்கள் நிறைந்த இது போன்ற மூவர்ண பயணங்கள், அனைவரிடமும் தேசப்பற்று உணர்வை ஊட்டும். #HarGharTiranga”
“விசாகப்பட்டின மக்களின் அபாரமான கூட்டு முயற்சி, இது. இல்லந்தோறும் மூவர்ண கொடியேற்றும் இயக்கத்தை #HarGharTiranga நோக்கிய ஆர்வத்தைக் கண்டு வியக்கிறேன்.”
“இல்லந்தோறும் மூவர்ண கொடியேற்றும் இயக்கத்தின் #HarGharTiranga உணர்வை மேலும் வலுப்படுத்தும் வகையில் லடாக்கில் இது ஓர் அற்புதமான முயற்சி.”
வணிகம் மற்றும் தொழில்துறை அமைச்சகம்
புதுதில்லியில் உலகத் தரத்திலான மாநாட்டு மையத்திற்கு பிரதமர் அடிக்கல் நாட்டுகிறார்
புதுதில்லியில் இந்தியா சர்வதேச மாநாடு மற்றும் கண்காட்சி மையத்திற்கு பிரதமர் திரு. நரேந்திர மோடி நாளை  அடிக்கல் நாட்டுகிறார். நாட்டில் தொழில் துறை வளர்ச்சிக்கும், வர்த்தகம் மற்றும் தொழில் மேம்பாட்டிற்கும், ஈர்ப்புக்கும் தேவையான கூட்டங்கள், கருத்தரங்குகள், கண்காட்சிகள் போன்றவற்றை நடத்துவதற்கு கலை நேர்த்திமிக்க மையமாக இது உருவாக்கப்பட்டுள்ளது. புதுதில்லியில் உள்ள துவாரகாவில் 25-வது செக்டாரில் 221.37 ஏக்கர் நிலப்பரப்பில் இதனைக் கட்டுவதற்கு திட்டமிடப்பட்டுள்ளது. இதன் செலவு மதிப்பீடு ரூ.25,703 கோடி ஆகும்.
சர்வதேச, தேச அளவிலான நிகழ்வுகள், கூட்டங்கள், மாநாடுகள், கண்காட்சிகள், வர்த்தகக் காட்சிகள் போன்றவற்றை நடத்துவதற்கு உலகிலேயே சிறந்த அளவும், தரமும் உள்ளதாக இந்த மையத்தில் வசதிகள் செய்யப்படவுள்ளன. உலகில் முதல் 10 தரம் கொண்டவற்றில் ஒன்றாக இது இருப்பதோடு, இந்தியாவில் உள்ளரங்க கண்காட்சிக்கு மிகப்பெரிய இடம்கொண்டதாகவும் இருக்கும். வர்த்தகத்திற்கும், தொழில் துறைக்கும் உத்வேகம் அளிப்பதோடு, இதன் மூலம் 5 லட்சத்திற்கும் அதிகமான வேலைவாய்ப்புகள் உருவாகும் என்றும் எதிர்பார்க்கப்படுகிறது.
சுகாதாரம் மற்றும் குடும்ப நலத்துறை அமைச்சகம்
அரிய மரபுசார் நோய்களுக்குக் கட்டணமில்லா சிகிச்சை
இந்தியாவில் அரிய நோய்களின் சிகிச்சைக்கான தேசியக் கொள்கையை சுகாதாரம் மற்றும் குடும்பநல அமைச்சகம் உருவாக்கியிருக்கிறது. தடுப்பு, விழப்புணர்வு ஏற்படுத்துதல், மருத்துவர்களுக்குப் பயிற்சி, மத்திய தொழில்நுட்ப மற்றும் நிர்வாகக் குழு வகுத்தளிக்கும் அளவைக் கொண்டு சிகிச்சைக்கான நிதி உதவி, அரிய நோய்களுக்கான சிகிச்சைக்கு மருந்துகள் பற்றிய ஆய்வு மற்றும் மேம்பாட்டை ஊக்குவித்தல், கட்டுப்படியாகும் செலவில் நோய் கண்டறிதல், மிகவும் கட்டுப்படியாக இருக்கும் வகையில் அரிய நோய்களுக்கு மருந்து தயாரிக்க நடவடிக்கைகள், சோதனைக் கூட இணைப்புகளை வலுப்படுத்துதல், உயர் மதிப்பு மையங்களை உருவாக்குதல் இன்னபிறவற்றை உள்ளடக்கி அரிய வகை நோய்களுக்கு ஒருங்கிணைந்த நடவடிக்கை எடுத்து இந்தியாவின் திறன் வளர்ச்சியை முன்னேற்ற நிலையில் கட்டமைக்கப்படவுள்ளது. ஒட்டுமொத்தமாக, அரிய நோய்கள் உள்ள நோயாளிகளின் நலன் மற்றும் நீடித்த சுகாதார முறை ஆகியவற்றுக்கிடையே சமச்சீர் நிலையை உருவாக்க இக்கொள்கை கோருகிறது. அரிய நோய்கள் விஷயத்தில் பல்வேறு அமைச்சகங்கள் மற்றும் துறைகளின் பங்கு இருப்பதையும் இக்கொள்கை எடுத்துரைக்கிறது: அங்கீகரிக்கிறது.
இந்தியாவில் அரிய நோய்களுக்கான சிகிச்சைக்கு நிதிவழங்கும் முறை தேசியக் கொள்கையில் கீழ்வருமாறு தரப்பட்டுள்ளது.
- அரிய மரபுசார் நோய்களுக்கு சிகிச்சை அளிப்பதற்கான நிதிக்காக 100 கோடி ரூபாய் ஆரம்பத் தொகையுடன் மத்திய அரசு நிலையில் ஒரு தொகு நிதியம் அமைக்கப்பட்டுள்ளது.
- இதே போன்ற தொகு நிதியம் மாநில அளவிலும் அமைக்கப்படும். மத்திய தொகுப்பிலிருந்து 60:40 என்ற விகிதத்தில் மாநில தொகு நிதியத்திற்கு மத்திய அரசால் நிதி வழங்கப்படும்.
- பெருந்தொகையைக் கொண்டும் மாநிலங்கள் தொகு நிதியத்தை அமைக்கலாம். மாநிலங்களுக்கான நிதித் தேவையை பிஐபி  நடைமுறையின்படி இருக்கும்.
மத்திய  இணையமைச்சர் திருமதி அனுப்ரியா படேல் மக்களவையில் எழுத்துப்பூர்வமான பதிலில் இதனைத் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 131 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 131 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 21.64 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1773847
PIB Headquarters
இந்திய உணவு பதப்படுத்துதல் தொழில்நுட்ப நிறுவனத்தில் கணினிவழி நவீனப்படுத்துதல் மற்றும் மிகச் சிறிய அளவிலான பதப்படுத்தும் பிரிவை மத்திய இணையமைச்சர் தொடங்கி வைத்தார்
தஞ்சாவூரில் உள்ள இந்திய உணவு பதப்படுத்துதல் தொழில்நுட்ப நிறுவனத்தில் நடைபெற்ற, உணவு பதப்படுத்தும் தொழிலில் வளர்ந்து வரும் தொழில்நுட்பம் பற்றிய தேசிய மாநாட்டை, மத்திய உணவு பதப்படுத்தும் தொழில்துறை இணையமைச்சர் திரு. ராமேஸ்வர் தேலி இன்று  தொடங்கி வைத்தார். இந்நிறுவனத்தில் அமைக்கப்பட்டுள்ள கணினிவழி நவீனப்படுத்துதல் மற்றும் மிகச் சிறிய அளவிலான பதப்படுத்தும் பிரிவையும், சோதனைக் கூடங்களையும் அமைச்சர் திறந்து வைத்தார். மத்திய மீன்வள தொழில்நுட்ப நிறுவன இயக்குநர் டாக்டர் சி.என். ரவிசங்கர், இந்திய உணவு பதப்படுத்துதல் தொழில்நுட்ப நிறுவனத்தின் இயக்குநர் டாக்டர் சி. அனந்த ராமகிருஷ்ணன் ஆகியோர் நிகழ்ச்சிக்கு முன்னிலை வகித்தனர்.
நிகழ்ச்சியில் தலைமை விருந்தினராக கலந்து கொண்டு பேசிய மத்திய அமைச்சர் திரு. ராமேஸ்வர் தேலி, உணவு தானிய உற்பத்தியில், உலக அளவில் இந்தியா முன்னணியில் உள்ளதாக கூறினார். நாட்டு மக்கள் அனைவருக்கும் உணவு வழங்கக் கூடிய அளவிற்கு, உணவு தானிய உற்பத்தி செய்வதில் அளப்பறிய பங்காற்றிய விஞ்ஞானிகளுக்கு நன்றி தெரிவித்துக் கொள்வதாக அவர் கூறினார்.
2020-ஆம் ஆண்டு வாக்கில், நாட்டின் சில்லரை உணவு தானிய விற்பனை 61 லட்சம் கோடி ரூபாயை எட்டும் என்று எதிர்பார்ப்பதாகவும் அவர் குறிப்பிட்டார். பால், வாழை, மா, வாசனைத் திரவியங்கள், இறால், பருப்பு மற்றும் பயறு வகைகள், காய்கறி மற்றும் தேயிலை உற்பத்தியில் இந்தியா முன்னிலை வகிப்பதாகவும் மத்திய அமைச்சர் தெரிவித்தார்.
அறுவடைக்கு பிந்தைய இழப்புகள் உணவு விநியோக சங்கிலியில் பாதிப்பை ஏற்படுத்துவதாக குறிப்பிட்ட அமைச்சர் திரு. ராமேஸ்வர் தேலி, ஆண்டுதோறும் கணிசமான அளவிற்கு ஏற்படும் உற்பத்தி இழப்பு மிகுந்த மனவேதனையை அளிப்பதாகவும் கூறினார்.
எனவே, உணவு தானிய உற்பத்தி மட்டுமின்றி, பதப்படுத்துதல் மற்றும் சேமிப்பிலும் கவனம் செலுத்த வேண்டும் என்றார்.
விவசாயிகளின் ஏழ்மை நிலையைப் போக்க, பிரதமரின் விவசாயிகளின் சொத்துக்கள் பாதுகாப்புத் திட்டம் 6,000 கோடி ரூபாய் மதிப்பீட்டில் தொடங்கப்பட்டிருப்பதாகவும், இது விளைபொருட்களுக்கு உரிய விலை கிடைக்க உதவிகரமாக இருக்கும் என்றும் குறிப்பிட்டார். நாட்டின் மொத்த உணவு சந்தையில், உணவு பதப்படுத்தும் தொழில்துறை 32 சதவீத பங்கு வகிப்பதாகவும் மத்திய அமைச்சர் தெரிவித்தார்.
உணவு பதப்படுத்தும் தொழில் என்பது காலத்திற்கேற்ப மாறக்கூடியது என்பதால், நாள்தோறும் புதிய புதிய கண்டுபிடிப்புகள் வெளிவருவதாகவும் அவர் கூறினார். எனவே, புதிய தொழில்நுட்பங்களை அவ்வப்போது பின்பற்றி உணவுப் பொருட்களை பதப்படுத்தி, பாதுகாக்க வேண்டுமெனவும் அமைச்சர் கேட்டுக் கொண்டார்.
விவசாயிகளுக்கு உதவும் நோக்கில், மத்திய உணவு பதப்படுத்தும் தொழில்துறை சார்பில் 42 மெகா உணவுப் பூங்காக்கள் தொடங்கப்பட்டிருப்பதாக கூறிய அமைச்சர், இந்த பூங்காக்களில் நிறுவப்படும் தொழில் நிறுவனங்களின் எந்திர தளவாட செலவீனத்தில் 35 சதவீத அளவிற்கு மத்திய அரசு நிதியுதவி செய்து வருவதாகவும் தெரிவித்தார்.
சிறுதானிய ஐஸ் கிரீம், வெங்காய இயக்கம், நீரா கலந்த ஊட்டச்சத்துப் பொருட்கள் தயாரிப்பு மற்றும் முப்பரிமாண அச்சுத் துறைகளில் இந்திய உணவு பதப்படுத்தும் தொழில்நுட்ப நிறுவனத்தின் ஆராய்ச்சிப் பிரிவு மேற்கொண்டுவரும் முயற்சிகளையும் மத்திய அமைச்சர் வெகுவாக பாராட்டினார்.
இந்த மாநாட்டின் மூலம் மாணவர்கள், ஆராய்ச்சியாளர்கள், தொழில்துறையினர் உட்பட சுமார் 1,000 பேர் கலந்து கொண்டு பயனடைந்தனர்.
-------
(Visitor Counter : 349